《高士颂九十一首 其二十 荣启期》
明代·黄省曾

荣公何族，弗美身隅。扬歌郕野，抚弦而嬉。清言自宽，披吐宣尼。

契天符命，孤引东墟。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。